

**ประกาศองค์การบริหารส่วนตำบลจอหอ**

**เรื่อง โครงการสอบราคาซื้อสื่อการเรียนรู้ และอุปกรณ์การเรียนการสอน**

**ศูนย์พัฒนาเด็กเล็กองค์การบริหารส่วนตำบลจอหอ จำนวน 2 รายการ**

**-----------------------------**

ด้วย องค์การบริหารส่วนตำบลจอหอ มีความประสงค์จะสอบราคาโครงการจัดซื้อสื่อการเรียนรู้ และอุปกรณ์การเรียนการสอน จำนวน 2 รายการ พร้อมส่งมอบ ณ ที่ทำการองค์การบริหารส่วนตำบลจอหอ ประกอบด้วย

 *1.* ***บ้านบอลพร้อมลูกบอล จำนวน 1,000 ลูก*** พร้อมติดตั้งโครงสร้างเหล็กพร้อมเส้นผ่าศูนย์กลางไม่น้อยกว่า 1.5 นิ้ว (วัดด้านใน) หนาไม่น้อยกว่า 1.8 มิลลิเมตร หุ้มด้วยฟองน้ำบุผ้าใบขนาดห้องไม่น้อยกว่า 2 x 2 เมตร สูงไม่น้อยกว่า 2.50 เมตร พื้นด้านในเป็นฟองน้ำ หุ้มด้วยผ้าใบหนา ประมาณ 2 นิ้ว ตาข่ายด้านในทำด้วยสายร่มเส้นผ่าศูนย์กลาง 4 มิลลิเมตร หลังคาเป็นตาข่ายไนล่อน มีบันไดทางขึ้นบ้านบอลทำด้วยฟองน้ำ หุ้มด้วยผ้าใบ จำนวน 1 ชุด ***ราคา 102,500 บาท***

 *2.* ***อุโมงค์แมวซนท่อยาว*** ผนังรูปแมว 1 ผนัง มี 2 หน้า ช่องลอดอุโมงค์มีขนาดใหญ่ แข็งแรงปลอดภัย มีพื้นผิวเรียบลื่น ทำความสะอาดได้ง่าย ผลิตจากพลาสติกโพลีเอธีลีน ชนิด Food Grade พลาสติกมีความแข็งแรง ทนทาน ไม่มีสารพิษ ประกอบด้วย ผนังแมว 2 หน้า 2 ชุด , ท่อโค้งยาว 2 ชุด , ท่อโค้งหักมุม 2 ชุด , น็อตสกรู 1 ชุด จำนวน 1 ชุด ***ราคา 42,000 บาท***

***“โดยองค์การบริหารส่วนตำบลจอหอ จะพิจารณาจากราคารวม ราคากลางในการจัดซื้อครั้งนี้เป็นจำนวนเงินทั้งสิ้น 144,500 - (หนึ่งแสนสี่หมื่นสี่พันห้าร้อยบาทถ้วน)”***

 ผู้มีสิทธิเสนอราคาจะต้องมีคุณสมบัติ ดังนี้

 1. เป็นนิติบุคคล หรือบุคคลธรรมดา ที่มีอาชีพขายสินค้าที่สอบราคาดังกล่าว

 2. ไม่เป็นผู้ที่ถูกแจ้งเวียนชื่อเป็นผู้ทิ้งงานทางราชการ รัฐวิสาหกิจ หรือหน่วยงานบริการราชการส่วนท้องถิ่น ในขณะที่ยื่นซองสอบราคา

 3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น

 4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหารส่วนตำบล ซึ่ง ณ วันประกาศสอบราคาซื้อ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

 5.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Govemment Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ข้อมูลจัดซื้อจัดจ้างภาครัฐ โดยผู้ค้าต้องยื่น “แบบแสดงรายการลงทะเบียน” พร้อมแสดงเอกสารต่างๆ

 6. ผู้เสนอราคาต้องนำตัวอย่างสินค้าหรือแคตตาล็อกตามรายการที่เสนอราคามาแสดงต่อคณะกรรมการฯ จำนวน ......-...... ชุด ในวันเสนอราคา

 กำหนดยื่นซองสอบราคาซื้อ ตั้งแต่**วันที่ *2 มิถุนายน 2557 ถึงวันที่ 16 มิถุนายน 2557*** ในวันและเวลาราชการ ณ ที่ทำการองค์การบริหารส่วนตำบลจอหอ อำเภอเมืองนครราชสีมา จังหวัดนครราชสีมา ในวันที่ ***13 มิถุนายน 2557 เวลา 08.30 น. – 16.30 น.***  จะทำการรับยื่นซองสอบราคา ณ ศูนย์รวมข่าวสารการซื้อการจ้างขององค์กรปกครองส่วนท้องถิ่นระดับอำเภอ (ที่ว่าการอำเภอเมืองนครราชสีมา) ในเวลาราชการ และ***กำหนดเปิดซองสอบราคาในวันที่ 17 มิถุนายน 2557 ตั้งแต่เวลา 10.00 น.*** เป็นต้นไป ณ ศูนย์รวมข่าวสารการซื้อการจ้างขององค์กรปกครองส่วนท้องถิ่นระดับอำเภอ (ที่ว่าการอำเภอเมืองนครราชสีมา)

 ผู้สนใจติดต่อขอซื้อเอกสารสอบราคาในราคา*ชุดละ* ***200 บาท*** ได้ที่ที่ทำการองค์การบริหารส่วนตำบลจอหอ เลขที่ 105 หมู่ 12 ต.จอหอ อ.เมืองฯ จ.นครราชสีมา ***ระหว่างวันที่ 2 มิถุนายน 2557 ถึงวันที่ 16 มิถุนายน 2557***  หรือดูรายละเอียดได้ที่เว็บไซต์ [www.gprocurement.go.th](http://www.gprocurement.go.th/) ของกรมบัญชีกลาง http://joho.go.th ของ อบต.จอหอ และเว็บไซต์ของท้องถิ่นจังหวัดนครราชสีมา หรือสอบถามทางโทรศัพท์หมายเลข 0-4437-2079 ต่อ 13 ในวันและเวลาราชการ

 ประกาศ ณ. วันที่ 2 มิถุนายน 2557



 (ลงชื่อ)

 (นายบุญเทียม ถิ่นโคกสูง)

 นายกองค์การบริหารส่วนตำบลจอหอ